Jet Chip Wasp

Jet Chip Wasp (også kjent som 2-3 Jet Chip Wasp) var et play i amerikansk fotball mellom Kansas City Chiefs-spillerne Patrick Mahomes og Tyreek Hill i en kamp mot San Francisco 49ers på en tredje down med 15 yards igjen halvveis inn i fjerde kvarter av Super Bowl LIV den 2. februar 2020. Playet markerte starten på Chiefs' comeback, som endte i at Chiefs vant lagets første Super Bowl på 50 år.

Super Bowl LIV før playet
Etter å ha gått til halftime uavgjort 10–10 tok San Francisco avspark i andre halvdel og flyttet ballen 60 yards på ni plays, hvor Emmanuel Sanders tok imot to pasninger for 20 yards, Samuel løp for 14 yards og Juszczyk tok imot en pasning på 14 yard. Gould avsluttet drivet med et 42-yard field goal som gav 49ers en 13–10 ledelse. Linebacker Fred Warner hadde så en interception på Mahomes på neste drive, som han returnerte tre yards til San Franciscos 45-yard linje. 49ers' quarterback Jimmy Garoppolo startet neste drive med en 16-yard pasning til Samuel. Tre plays senere, på tredje down med åtte yard igjen, kastet han en 26-yard pasning til receiver Kendrick Bourne og fulgte det opp med en 10-yard pasning til Juszczyk til Chiefs' 1-yard linje. Raheem Mostert løp ballen inn i målsonen på neste play, og økte 49ers' ledelse til 20–10 med 2:35 igjen av tredje kvarter.

På Kansas Citys neste drive flyttet de ballen til 49ers' 23-yard linje. På tredje down med seks igjen prøvde Mahomes å få ballen til Tyreek Hill, men kastet den like bak ham. Hill prøvde å strekke seg etter den, men ballen traff ham i armen og spratt inn i armene til cornerback Tarvarius Moore som returnerte den syv yards til 49ers' 20-yard linje med 11:57 igjen av kampen. Etter at Chiefs klarte å tvinge frem et punt fikk de ballen med 8:53 igjen av kampen. Etter en utfordring fra San Francisco var vellykket i å oppheve en mottakelse som ville ha gitt Chiefs en første down, befant Chiefs seg på tredje down med 15 yards til første down på egen 35-yard linje.

Playet

I pausen mens forrige play ble analysert av dommerne gikk Patrick Mahomes bort til Chiefs' offensive coordinator Eric Bieniemy og spurte «Do we have time to run Wasp?»" Bienemy svar «you like Wasp?» og sa «He's asking for Wasp» i headsettet. Deretter spurte han Mahomes, «What down and distance do you like it?»" Mahomes svarte, «If it's first-and-10, Wasp, or I'll run it at any down and distance, I don't care.»

Chiefs hadde hatt suksess med et lignende play tidligere, i AFC Championship Game i 2018 mot New England Patriots. I playet skulle Chiefs' tre beste receivere (Hill, Travis Kelce og Sammy Watkins) stille seg opp på samme side av banen. Watkins er ytterst og løper en dyp square-in-rute. På innsiden løper Kelce en stutter-cross og i midten løp Hill en 'wasp'-rute hvor han starter med en dyp krysningsrute som leder forsvarerne mot midten av banen, før han kutter ut mot sidelinjen.

Da playet igjen ble tatt i bruk i Super Bowl LIV var 49ers' forsvar i zone coverage. Cornerback Emmanuel Moseley var ansvarlig for den ytre dype tredjedelen av banen hvor Hill kuttet ut mot, men kuttet fremover for å dekke Watkins og mistet dermed kontroll over Hill. Safety Jimmie Ward dekket opp den midtre tredjedelen av banen, men kuttet innover for å dekke opp en eventuell kryssende rute, som gjorde at Hill var helt åpen på sidelinjen. DeForest Buckner la kjapt press på Mahomes, som førte til at Mahomes trakk seg 14 yards bakover og kastet ballen uten å få plantet føttene. Mahomes ble taklet av Buckner like etter han kastet ballen, men klarte allikevel å kaste ballen 57,1 yards gjennom luften (Mahomes' lengste fullførte i 2019-sesongen) og traff en helt åpen Tyreek Hill.

Kommentatorenes reaksjoner

TV
Joe Buck og Troy Aikman var kommentatorer for Fox. Før playet påpekte Aikman Mahomes' dårlige prestasjoner så langt i kampen og pasningen han hadde bommet med på forrige play: «He's not played well, Joe. He's missed some open guys, he's had interceptions as a result of it, and that should have been his easiest completion of the night.» Buck kommenterte selve playet:

Radio
Chiefs' kommentatorer Mitch Holthus og Kendall Gammon dekket kampen for lagets hovedstasjon, 101 The Fox. Holthus kommenterte playet:

Betydning og ettervirkninger
Etter pasningen lå Chiefs fremdeles under med ti poeng og kun seks minutter igjen av kampen, men de klarte å score på alle sine tre neste drives uten å tillate poeng fra 49ers, som førte til en 31–20 seier og Chiefs' første Super Bowl-seier på 50 år.

Eksperter og Chiefs-spillere beskrev Jet Chip Wasp som kampens vendepunkt. Da han ble spurt om hva han så på som kampens vendepunkt i et intervju etter kampen henviste Mahomes til Jet Chip Wasp da han sa «I think it was the third-and-15 when we hit Tyreek down the field.» Han fortsatte, «We were in a bad situation, especially with that pass rush. You knew those guys had their ears pinned back and they were going to be rushing. I think the offensive line gave me enough time to throw a really deep route, and I just put it out there and Tyreek made a really great play and so that got us going there.»

Kansas City Stars Vahe Gregorian beskrev playets betydning: «Seconds after defeat had appeared imminent, victory seemed almost inevitable. Abracadabra. It felt like magic. Or looked like fortune. But the intricate choreography, including the protection and a crucial decoy pattern by Sammy Watkins, reflected repetition after repetition at the very core of the fusion of Reid’s creativity and Mahomes’ transcendent talents.» Ifølge Mahomes, «It kind of encompassed a lot of stuff that we had run the entire season.»

Chiefs brukte momentumet fra seieren i Super Bowl til å avslutte -sesongen 14–2. De sikret en knapp 22–17 seier over Cleveland Browns fulgt av en 38–24 seier over Buffalo Bills for sitt andre strake Lamar Hunt-trofé, og gikk til Super Bowl LV hvor de tapte 31–9 mot Tampa Bay Buccaneers. Chiefs returnerte til AFC Championship Game året for å møte Cincinnati Bengals etter en seier på overtid mot Bills i divisjonsrunden. Chiefs klarte derimot ikke å holde en ledelse på 21–3 i første halvdel og tapte 27–24 på overtid. 49ers var tilbake i NFC Championship Game i 2021 etter å ha endt 2020-sesongen sist i NFC West, hvor de tapte 20–17 mot de eventuelle Super Bowl-vinnerne Los Angeles Rams etter å ha ledet 17–7 i fjerde kvarter.

Det tok ikke lang tid før playet ble sett på som et av de største plays i Chiefs' historie og i -sesongen, og det ble blant annet sammenlignet med «65 Toss Power Trap», da Chiefs scoret en touchdown i Super Bowl IV. På NFLs offisielle toppliste over 2019-sesongens beste plays ble Jet Chip Wasp rangert som #1. Etter Chiefs' seier ble playet lagt til i Madden NFL 20. Referanser til navnet og designet for Jet Chip Wasp ble en inspirasjon for kunstverk og klesplagg blant lagets tilhengere.

Referanser 

National Football League-sesongen i 2019
Sport i USA i 2020
2020 i Florida
Kansas City Chiefs
San Francisco 49ers